Številka: 10033-70/2024/1

Datum: 14. 10. 2024

Skladno s 7. odstavkom 57. člena iz razloga pod 3. točko prvega odstavka 68. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**HIDROLOG I** (m/ž), šifra DM 12036, v Oddelku za hidrološke analize in modeliranje površinskih voda, Sektorju za hidrološke analize in modeliranje, Uradu za meteorologijo, hidrologijo in oceanografijo, za določen čas 24 mesecev s polnim delovnim časom, oziroma do porabe zagotovljenih sredstev na projektu SOVIR, oziroma do konca izvajanja projekta SOVIR, s trimesečnim poskusnim delom.

Kandidat/ka, ki se bo prijavil/a na prosto delovno mesto, mora izpolnjevati naslednja pogoja:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja),
* najmanj 8 let delovnih izkušenj.

Delovne naloge:

* opravljanje najzahtevnejših strokovnih del s področja hidrologije,
* priprava razvojnih nalog in projektov s strokovnega področja,
* vodenje in sodelovanje pri najzahtevnejših razvojnih nalogah in projektih s strokovnega področja,
* sodelovanje pri reševanju in digitalizaciji arhivskega hidrološkega gradiva,
* sodelovanje pri kontroli in homogenizaciji digitaliziranih nizov hidroloških podatkov.

Prednost pri izbiri bodo imeli kandidati/ke z izkušnjami s področij hidrologije, hidrometrije, hidrometeorologije in projektnega dela, poznavanjem hidroloških analitičnih in modelskih pristopov in orodij, dela s časovnimi nizi podatkov, SQL podatkovnimi bazami, GIS orodji in programskimi jeziki (npr. R).

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Skladno s 5. odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se predpisane delovne izkušnje skrajšajo za tretjino v primeru, da naloge na tem delovnem mestu opravlja javni(a) uslužbenec(ka), ki ima magisterij znanosti, doktorat oziroma zaključen specialistični študij.

Z izbranim/o kandidatom/ko bo sklenjeno delovno razmerje za določen čas 24 mesecev s polnim delovnim časom, oziroma do porabe zagotovljenih sredstev na projektu SOVIR, oziroma do konca izvajanja projekta SOVIR, s trimesečnim poskusnim delom. Izbrani/a kandidat/ka bo delo opravljal/a v prostorih Agencije Republike Slovenije za okolje, Vojkova 1b, Ljubljana.

Projekt »SOVIR - Nadgradnja sistema za opozarjanje in osveščanje na vremensko pogojene izredne razmere ter prilagajanje nanje v spremenjenem podnebju« sofinancirata Republika Slovenija in Evropska unija iz Kohezijskega sklada.

Denarna sredstva za financiranje zaposlitve so zagotovljena v proračunu Republike Slovenije na proračunskih postavkah:

* + PP 230624 – RSO2.4-SOVIR KS 21-27-EU (85 %);
	+ PP 230625 – RSO2.4-SOVIR KS 21-27-SI (15 %).

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidat/ka za razpisano prosto strokovno-tehnično delovno mesto vložijo prijavo na obrazcu **»prijavni obrazec«,** ki je priloga tej javni objavi. Zaželeno je, da je prijavnemu obrazcu priložen tudi kratek življenjepis, kjer kandidat/ka poleg formalne izobrazbe navede tudi druga znanja in veščine, ki jih je pridobil.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta hidrolog I, (m/ž), šifra DM 12036, v Oddelku za hidrološke analize in modeliranje površinskih voda, Sektorju za hidrološke analize in modeliranje, Uradu za meteorologijo, hidrologijo in oceanografijo, na Agenciji Republike Slovenije za okolje, pod zaporedno št.10033-70/2024« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **ponedeljka, 21. 10. 2024** in začne teči dan po objavi prostega delovnega mesta. Za pisno obliko prijave se šteje tudi elektronska oblika, poslana na elektronski naslov: ***gp.arso@gov.si,*** pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata/ke.**

Kandidat/ka bo pisno obveščen/a o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 40 30 (Katarina Lipovšek).

 mag. Gregor SLUGA

 namestnik generalnega direktorja

 p. p. št. 0210-9/2019-6 z dne 1. 4. 2021